Diari Oficial de la Generalitat Valenciana


Sumari del DOGV 4351, del 07-10-2002 (2002/10151)

Informació pública de l'estudi de detall per a la construcció d'una residència per a persones discapacitades psíquiques (c/ Forn del Vidre i c/ Rafael Lluch), a Xàtiva.
------------------------------------------------------------------------------------------------------------------------------------------------------------------------

### Dades del document

Número de DOGV
:   4351

Data del DOGV
:   07-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10000


Organisme emissor
:   Ajuntament de Xàtiva

Tipus de document
:   Anunci

Informació pública de l'estudi de detall per a la construcció d'una residència per a persones discapacitades psíquiques (c/ Forn del Vidre i c/ Rafael Lluch), a Xàtiva. [2002/X10745]
  
En virtut de la resolució adoptada per l'alcalde'president de la Corporació núm. 631, de data 18 de setembre de 2002, a la vista del conveni de col·laboració subscrit entre la Conselleria de Benestar Social i la Caixa d'Estalvis i Mont de Pietat d'Ontinyent, per a la construcció i el funcionament d'una residència per a persones discapacitades psíquiques, l'arquitecte Alberto Sanchis Pérez redactà un estudi de detall de la parcel·la de propietat municipal, ubicada en sòl urbà del casc antic grau I, ús assistencial, amb una superfície total de 3.286 m², que contempla: la definició d'unes regles urbanístiques que permeten compatibilitzar el desenvolupament d'una tipologia d'habitatges unifamiliars entre mitgeres establida per a les edificacions en la zona esmentada, i els instruments urbanístics necessaris per a poder resoldre un equipament de caràcter públic, d'ús assistencial, de necessitats urbanístiques diferents, per a la qual cosa s'acordà sotmetre a exposició pública la documentació següent:
  
Estudi de detall de la parcel·la de propietat municipal, ubicada en sòl urbà Casc Antic Grau I, ús assistencial, que defineix uns paràmetres urbanístics definits i necessaris per a adequar el projecte de la residència a la tipologia d'una edificació retirada de l'alineació de vial, concepte d'edificació aïllada en parcel·la, amb les particularitats d'este tipus de centres: aplicant unes regles que permeten reduir el nivell d'ocupació de la parcel·la, produint el necessari esponjament de la zona, que possibiliten introduir unes zones vegetals i de sòl lliure i natural, una menor construcció i un menor aprofitament del solar de 0,3717 m² construïts/m² solar.
  
El tràmit d'exposició pública es realitzarà durant uns 20 dies hàbils, mitjançant la publicació d'un anunci en un diari d'informació general editat a la Comunitat i simultàniament en el Diari Oficial de la Generalitat Valenciana, durant el qual es podran formular al·legacions, i també es podrà consultar la documentació completa en este ajuntament. Conformement amb el que disposa l'article 52.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el règim establit per a l'elaboració i aprovació dels programes d'actuació és igualment aplicable als estudis de detall, per bé que no li són aplicables les regles de competència entre proposicions juridicoeconòmiques.